wickkiey/tamil-wikipedia-markdown huggingface dataset:
# சந்தேபென்னூர் புஷ்கரிணி



**சந்தேபென்னூர் புஷ்கரிணி** (Santhebennur Pushkarini) சந்தேபென்னூர் குண்டா என்வும் உள்ளூரில் அழைக்கப்படும் இது, இந்தியாவின் கர்நாடகாவின் சென்னகிரி வட்டத்திலுள்ள சந்தேபென்னூர் கிராமத்தில் உள்ள ஒரு வரலாற்று சிறப்புமிக்க குளம் ஆகும். இது 16 ஆம் நூற்றாண்டில் உள்ளூர் பாளையக்காரர் கெங்க அனுமந்தப்ப நாயக்கர் என்பவரால் கட்டப்பட்டது.  

## வரலாறு
கி.பி 16 ஆம் நூற்றாண்டில், கெங்க அனுமந்தப்ப நாயக்கர் தனது குல தெய்வமான இராமனுக்கு இந்தப் பகுதியில் ஒரு கோயிலைக் கட்டினார். அப்போது இந்தப் பகுதியில் புனித குளத்தையும் கட்டினார். குளத்தின் மையத்தில் அமைந்துள்ள வசந்த மண்டபம், பிஜப்பூரின் பாமினி ஆட்சியாளர்களுக்கு எதிராக அனுமந்தப்ப நாயக்கர் பெற்ற வெற்றியின் நினைவாக கட்டப்பட்டதாக நம்பப்படுகிறது. 17 ஆம் நூற்றாண்டில், பிஜப்பூர் இராணுவம் சந்தேபென்னூர் மீது படையெடுத்தது. பிஜப்பூரின் தளபதியான இரணதுல்லாகான், தனது வீரர்களான பட்டேகான் மற்றும் பரித்கான் ஆகியோருடன் சேர்ந்து குளத்தின் கரையில் பயணிகளுக்கான ஓய்வு இல்லத்தைக் கட்டினார். பின்னர் அப்பகுதியில் ஒரு மசூதியையும் கட்டினார்.  

## கட்டுமானம்
புஷ்கரிணியின் நீளம் 250 அடி (76 மீ) , அகலம் 240 அடி (73 மீ) மற்றும் ஆழம் 30 அடிக்கு (9.1 மீ) அதிகமாக உள்ளது. பக்கவாட்டில் கிரானைட் படிகள் அமைக்கப்பட்டுள்ளன. முதலில் எட்டு கோபுரங்கள் இருந்தன; தற்போது ஆறு மட்டுமே எஞ்சியுள்ளன.  

குளத்தின் மையத்தில் வசந்த மண்டபம் உள்ளது, இது கரஞ்சி (நீரூற்று) மண்டபம் என்றும் அழைக்கப்படுகிறது. இது இந்திய-அரேபிய கட்டிடக்கலை பாணியில் கட்டப்பட்ட ஒரு சமச்சீர் தூண் கோபுரம் ஆகும். இது கிரானைட், செங்கல் பயன்படுத்தி கட்டப்பட்டுள்ளது. சுமார் 34 ச.அடி (3.2 மீ2) பரப்பளவைக் கொண்ட இந்த பல-நிலைக் கோபுரத்தின் வடிவமைப்பு, குளத்தின் கரையிலிருந்து பார்க்கும்போது தண்ணீரில் மிதப்பது போல் தோன்றும். மண்டபத்தின் வளைவுகள், பெட்டகங்கள் மற்றும் குவிமாடங்கள் அரபு கட்டிடக்கலை பாணியில் கட்டப்பட்டுள்ளன. அதே நேரத்தில் அதன் தூண்கள், பிரமிடு கோபுரங்கள் மற்றும் செதுக்கல்கள் இந்திய பாணியில் கட்டப்பட்டுள்ளன. உள்ளூர் மக்களின் கூற்றுப்படி, குளம் நிரம்பியவுடன் தண்ணீர் மண்டபத்தை 10 அடி (3.0 மீ) உயரத்திற்கு மூடும்.  

குளத்தை ஒட்டிய பயணிகள் ஓய்வு இல்லம் 150 அடி (46 மீ) நீளமும் 40 அடி (12 மீ) அகலமும் கொண்ட ஒரு விசாலமான கட்டிடமாகக் கட்டப்பட்டுள்ளது. இது கிரானைட் கற்களால் முஸ்லிம் கட்டிடக்கலை பாணியில் கட்டப்பட்டுள்ளது. கட்டிடத்திற்குள் ஒரு பெரிய, தூண் மண்டபம் இருக்கிறது. இது ஒருவேளை பிரார்த்தனை கூடமாக இருக்கலாம். சில காலமாக, இந்த கட்டிடம் இராணுவக் கடையாகவும் பயன்படுத்தப்பட்டது.
# சாஸ்திர பிரமாணம்

**சாத்திரப் பிரமாணம்** (Śāstra pramāṇam in Hinduism) இந்து சமயத்தில் சாஸ்திரப் பிரமாணம் என்பது சரியான அறிவைத் தரும் கருவி எனப்பெயாராகும். புருஷார்த்தம் (மனிதர்களின் குறிக்கோள்கள்) , தருமம் (சரியான நடத்தை), அர்த்தம் (வாழ்க்கைகான பொருள் ஈட்டல்), காமம் (இன்பம்) மற்றும் வீடுபேறு (மோட்சம்) பற்றிய அறிவுகள் சுருதி எனப்படும் வேதங்கள் விளக்குகிறது.. ஸ்மிருதி : எனப்படும் பகவக் கீதை மற்றும் தர்ம சாஸ்திரம்ங்களான, இதிகாசங்கள், புராணங்கள், ஆச்சாரம் (நல்ல பழக்கம்), மற்றும் **ஆத்மஸ்துதி** ("தன்னைப் பிரியப்படுத்துவது") ஆகியவற்றுடன் சேர்ந்து. இது பிரமாணத்தையும் (அறிவின் பொருள்) மற்றும் ஆதாரங்களையும் வழங்குகிறது. சனாதன இந்து தர்மம், தத்துவம், சடங்குகள் மற்றும் பழக்கவழக்கங்களில் வெளிப்படுத்தப்படுகிறது..  

முதல் இரண்டு சந்தேகத்திற்கு இடமில்லாத ஞான ஆதாரங்கள் (பிரமாணம்), ஸ்ருதிப் பிரமாணம் மற்றும் ஸ்மிருதி பிரமாணம் ஆகியவைகள் இறுதி அல்லது உச்ச அதிகாரத்தை வைத்துள்ளது.  

## சொற்பிறப்பியல்
பிரமாணம் என்பது "ஆதாரம்" என்று பொருள்படும், மேலும் இது இந்திய தத்துவத்தின் ஒரு கருத்து மற்றும் துறையாகும். இந்த கருத்து சமஸ்கிருத வேர்களில் இருந்து பெறப்பட்டது, *பிர* (प्र), "வெளிப்புறம்" அல்லது "முன்னோக்கி" என்று பொருள்படும். *மா* (ma). *பிரமா* என்பது "சரியான கருத்து, உண்மையான அறிவு, அடிப்படை, அடித்தளம், புரிந்துகொள்வது" என்று பொருள்படும். .. எனவே பிரமாணம் என்பது "உண்மையான அறிவைத் தரும் கருவி என்பதைக் குறிக்கிறது.  

சாஸ்திரப் பிரமாணம் என்பது பகவத் கீதை அத்தியாயம் 16, சுலோகம் 24ல் வெளிப்படுத்தப்பட்டுள்ளபடி, வேத சாஸ்திரங்களுக்கான அதிகாரத்தைக் குறிக்கிறது, அங்கு கிருஷ்ணர், அருச்சுனனுக்கு வேதத்தின் அதிகாரத்தைப் பின்பற்றும்படி கட்டளையிடுகிறார்:  

என்ன செய்ய வேண்டும், எதைச் செய்யக்கூடாது என்பதைத் தீர்மானிப்பதில் வேதங்கள் உங்கள் அதிகாரமாக (பிரமாணம்) இருக்கட்டும். வேத கட்டளைகள் மற்றும் போதனைகளைப் புரிந்துகொண்டு, அதற்கேற்ப இவ்வுலகில் உங்கள் செயல்களைச் செய்யுங்கள்  

சுருதி, ஸ்மிருதி, ஆச்சாரம் மற்றும் ஆத்மதுதி ஆகியவை பவிசிய புராணம், பிரம்ம பர்வம், அத்யாயாயம் 7 இல் வெளிப்படுத்தப்பட்டுள்ளபடி, பாரம்பரிய இந்து தர்மத்தின் நான்கு ஆதாரங்களாகும்.  

போதாயனர், பராசரர், வேதவியாசர், கௌதமர், வசிஷ்டர், ஆபஸ்தம்ப தர்மசூத்திரம் , மனுதரும சாத்திரம் , மற்றும் யாக்யவல்க்கியர் போன்ற வேத கால முனிவர்கள் இந்தக் கருத்தைத் தங்கள் படைப்புகளில் கடைப்பிடித்துள்ளனர்.  

வேதங்களால் நிராகரிக்கப்பட்ட இந்தியத் தத்துவத்தின் முக்கியப் பள்ளிகள் நாஸ்திக தத்துவங்களாக கருதப்பட்டது.  

## ஸ்மிருதி

அறிவைத் தரும் கருவிகளில் (பிரமாணம்) முதன்மையானதும், இறுதியானது சுருதி ஆகும். சுருதிக்கு ஆசிரியர் எவரும் இல்லை. அவை தலைமுறைகளுக்கு வாய்மொழியாக கடத்தப்பட்டு நிலையானவை.[14 ] ஸ்மிருதி என்பது இரண்டாம் நிலைப் படைப்பாகும், மேலும் இது இந்து சமயத்தில் சுருதியை விட குறைவான அதிகாரம் வாய்ந்ததாகக் கருதப்படுகிறது.
# தியோ நாராயண் யாதவ்


**தியோ நாராயண் யாதவ்** (*Deo Narayan Yadav*)(இறப்பு 4 மார்ச், 2003) என்பவர் ஓர் இந்திய அரசியல்வாதியும் சுதந்திரப் போராட்ட வீரரும் ஆவார். இவர் 1952-1957 மற்றும் 1957-1962-ல் பீகாரில் லதானியா சட்டமன்றத் தொகுதியிலிருந்து (இப்போது பாபுபர்ஹி தொகுதி) சட்டமன்ற உறுப்பினராகத் தேர்ந்தெடுக்கப்பட்டார். கிருட்டிணா சின்கா தலைமையிலான பீகாரின் முதல் அமைச்சரவையில் அமைச்சராக இருந்தார். யாதவ் 1995-2000 வரை பீகார் சட்டமன்றத்தின் 12வது சபாநாயகராக பணியாற்றினார். இவர் 1977-1980 மற்றும் 1990-இறப்பு வரை மதுபானியில் உள்ள பாபுபர்ஹி தொகுதியை பிரதிநிதித்துவப்படுத்தினார். யாதவ் 2003ஆம் ஆண்டு மார்ச்சு 4 செவ்வாய்க் கிழமையன்று தனது அதிகாரப்பூர்வ இல்லத்தில் காலமானார். 82 வயதான மற்றும் மதுபானியில் உள்ள பாபுபர்ஹி சட்டமன்றத் தொகுதியின் இராச்டிரிய ஜனதா தள சட்டமன்ற உறுப்பினரின் திடீர் மறைவுக்கு பீகார் ஆளுநர் வி. சி. பாண்டே, சட்டசபை சபாநாயகர் சதானந்த் சிங், பீகார் சட்டப் பேரவைத் தலைவர் பேராசிரியர். ஜாபிர் உசேன், முதல்வர் ராப்ரி தேவி, ஆர். ஜே. டி. மேலிடத்தின் தலைவர் லாலு பிரசாத் யாதவ் ஆகியோர் இரங்கலையும் அதிர்ச்சியையும் தெரிவித்தனர்.  

## நினைவு

- தேவ் நாராயண் யாதவ் நினைவாக கல்லூரி ஒன்று செயல்படுகிறது
# ரிச்சர்ட் கோல்மர்

**ரிச்சர்ட் என் கோல்மர்** (*Richard N Holmer***)** (பிறப்பு : 16 பிப்ரவரி 1945) இடாகோ மாநில பல்கலைக்கழகத்தில் மானுடவியல் பேராசிரியராக உள்ளார். ஈவர் மெக்சிக்கோ, சமோவா, அமெரிக்க பாலைவன மேற்கு மற்றும் அலாசுகாவில் விரிவான தொல்பொருள் ஆராய்ச்சிகளை நடத்தினார்.  

கொலராடோவின் டென்வரில் பிறந்த கோல்மர், உட்டா பல்கலைக்கழகத்தில் படித்தார். அங்கு இவர் இளங்கலை (1972), முதுகலை (1975) மற்றும் முனைவர் படிப்பு (1978) ஆகியவற்றை முடித்தார். 1983 ஆம் ஆண்டு முதல் ஐடாகோ மாநில பல்கலைக்கழகத்தில் கற்பித்தார். கோல்மர் தனது கல்விப் படிப்பிற்கு முன்னர், வட கரோலினா, பனாமா மற்றும் வியட்நாமில் நிறுத்தப்பட்டுள்ள அமெரிக்க இராணுவ, சிறப்புப் படைகளில் ஒரு சார்சென்டாக இருந்தார்.  

ஐடாகோ இயற்கை வரலாற்று அருங்காட்சியகம் (1989-1993) மற்றும் சுற்றுச்சூழல் மானுடவியல் மையம் (1984-1998) மற்றும் இடாகோ தொல்பொருள் சங்கத்தில் (1984-1986) இயக்குநர் குழு உறுப்பினர் உட்பட பல்வேறு புகழ்பெற்ற பதவிகளை வகித்துள்ளார். 1983 ஆம் ஆண்டு முதல் உட்டா தொழில்முறை தொல்பொருள் கவுன்சிலின் உறுப்பினராக உள்ளார்.  

அவர் ஏராளமான புத்தகங்கள் மற்றும் மோனோகிராப்களையும் வெளியிட்டுள்ளார்.
# கேடகீ சிங்


**கேடகீ சிங்** (*Ketakee Singh*) ஓர் இந்திய அரசியல்வாதியும் உத்தரப்பிரதேச சட்டமன்ற மேனாள் உறுப்பினரும் ஆவார். இவர் 2022 உத்தரப் பிரதேச சட்டப் பேரவைத் தேர்தலில் பாரதிய ஜனதா கட்சியின் உறுப்பினராக பன்ஸ்திக்கு தேர்ந்தெடுக்கப்பட்டார். இத்தேர்தலில் எதிர்க்கட்சித் தலைவர் ராம் கோவிந்த் சவுத்ரியை கேடகி சிங் தோற்கடித்தார்.
# டோல்மென் தி சோட்டோ


**டோல்மென் தி சோட்டோ** (*Dolmen de Soto*) என்பது எசுப்பானியாவின் அந்தலூசியாசியாவில் உள்ள ஒரு புதிய கற்கால நிலத்தடி அமைப்பாகும். இது 4,500 மற்றும் 5,000 ஆண்டுகளுக்கு முன்பு கட்டப்பட்டதாக மதிப்பிடப்பட்டுள்ளது. மேலும் இது *ஊயில்வா* மாகாணத்தில் உள்ள சுமார் 200 கற்கால புதைக்கப்பட்ட இடங்களில் ஒன்றாகும். அதே ஆண்டு புதைகுழியில் அகழ்வாராய்ச்சி பணிகள் தொடங்கப்பட்டன மேலும் 1924 வாக்கில் ஜெர்மன் தொல்பொருள் ஆராய்ச்சியாளர் *கியூகோ ஓபர்மேயர்* இங்கு சில ஆராய்ச்சிகளை மேற்கொண்டார். *ஒபர்மேயர்* எட்டு புதைக்கப்பட்ட உடல்களை முதிர்கரு நிலையில் கண்டுபிடித்தார் அதைத் தொடர்ந்து அகழ்வாராய்ச்சியின் முடிவுகள் மற்றும் இறுதிச் சடங்கு நடந்த இடத்தின் சிறப்பியல்புகளை விவரிக்கும் ஒரு புத்தகத்தை *ஓபர்மேயர்* வெளியிட்டார். 1931 ஆம் ஆண்டில் இது எசுப்பானியாவின் தேசிய நினைவுச்சின்னமாக அறிவிக்கப்பட்டது. ஆனால் 1987 ஆம் ஆண்டு வரை அது ஒரு தனியார் சொத்தாக இருந்தது. பிறகு, அது எசுப்பானியாவின் கலாச்சார அமைச்சகத்தின் அதிகார வரம்பிற்குள் சேர்க்கப்பட்டது. சமீபத்தில், போர்த்துகீசிய/எசுப்பானிய/வேல்சு குழுவான *பர்ஸ்ட் ஆர்ட் குழு*, நினைவுச்சின்னத்தின் பாதை மற்றும் அறை பகுதிகளுக்குள் நிற்கும் பொறிக்கப்பட்ட மற்றும் வர்ணம் பூசப்பட்ட நிமிர்ந்து நிற்கும் பாதைக்குள் ஒரு விரிவான ஆய்வை மேற்கொண்டது. முடிவுகள் ஒரு தனித்துவமான பொருளை வெளிப்படுத்தின. முடிவுகள் ஒரு பெரிய தன்க் கட்டுரையாக வெளியிடப்பட்டுள்ளன. மேலும், கட்டுரையாக, *பிராட்ஷா* அறக்கட்டளை இணையதளத்தில் சுருக்கம் வெளியிடப்பட்டுள்ளது.  

## கலைப்பொருட்கள் மற்றும் வேலைப்பாடுகள்

கண்டுபிடிக்கப்பட்ட எட்டு புதைக்கப்பட்ட உடல்கள் ஒவ்வொன்றும் முதிகரு நிலையில் இருந்தன. மேலும் அவற்றின் அருகிலேயே சில கலைப்பொருட்களும் இருந்தன. கத்திகள், கோப்பைகள் மற்றும் கடல் புதைபடிவங்கள் கண்டுபிடிக்கப்பட்டன. கண்டெடுக்கப்பட்ட கலைப்பொருட்கள் மற்ற தளங்களில் காணப்படுவதைப் போல ஏராளமாக இல்லை; எனவே, டோல்மென் டி சோட்டோ நீண்ட காலமாக பயன்படுத்தப்படவில்லை என்று கருதப்படுகிறது. 43 நிற்கும் கற்களில் வேலைப்பாடுகள் காணப்பட்டன. மேலும் மனிதர்கள், கோப்பைகள், கத்திகள், மற்றும் எளிய கோடுகள் அல்லது வட்டங்கள் போன்ற வடிவியல் வடிவங்களை விவரிக்கின்றன.
# பல்லவி படேல்

**பல்லவி படேல்** (*Pallavi Patel*) ஓர் இந்திய அரசியல்வாதியும் உத்தரப்பிரதேச சட்டமன்ற உறுப்பினரும் ஆவார். படேல் அப்னா தளம் (காமராவாடி) கட்சியின் தலைவர். இவர் அப்னா தளம் கட்சியின் நிறுவனர் சோன் லால் படேலின் மகள் ஆவார். படேல் சமாஜ்வாதி கட்சி வேட்பாளராக சிராத்து சட்டமன்றத் தொகுதிக்கு 2022ஆம் ஆண்டு நடைபெற்ற உத்தரப் பிரதேச சட்டமன்ற தேர்தலில் போட்டியிட்டு சட்டமன்ற உறுப்பினராக ஆனார்.  

## அரசியல் வாழ்க்கை
2022 உத்தரப் பிரதேச சட்டப் பேரவைத் தேர்தலில், அப்னா தளத்தின் (காமராவாடி) தலைவர் மருத்துவர் பல்லவி படேல், சிராத்து சட்டமன்றத் தொகுதிக்கு நடைபெற்ற தேர்தலில் 7,337 வாக்குகள் வித்தியாசத்தில் துணை முதல்வர் கேசவ் பிரசாத் மௌரியாவை தோற்கடித்தார்.
# மஞ்சு தியாகி


**மஞ்சு தியாகி** (*Manju Tyagi*) ஓர் இந்திய அரசியல்வாதியும் இந்தியாவின் உத்தரப் பிரதேசத்தின் 17வது சட்டமன்ற உறுப்பினரும் ஆவார். இவர் உத்தரப் பிரதேசத்தின் லக்கிம்பூர் மாவட்டத்தில் உள்ள ' சிறீநகர் ' சட்டமன்றத் தொகுதியைப் பிரதிநிதித்துவப்படுத்துகிறார்.  

## அரசியல் வாழ்க்கை
2022ஆம் ஆண்டு நடைபெற்ற உத்தரப் பிரதேச சட்டசபை தேர்தலில் பாரதிய ஜனதா கட்சி வேட்பாளராக போட்டியிட்ட தியாகி, சமாஜ்வாடி கட்சியைச் சேர்ந்த மீரா பானோவை 54,939 வாக்குகள் வித்தியாசத்தில் தோற்கடித்தார்.  

## வகித்த பதவிகள்
| 01 | மார்ச் 2017 | பதவியில் | உறுப்பினர், 17வது சட்டமன்ற உறுப்பினர் |
| --- | --- | --- | --- |
# அசராம்பரி சட்டமன்றத் தொகுதி


**அசராம்பரி சட்டமன்றத் தொகுதி** (*Asharambari Assembly constituency*) இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும். இது கோவாய் மாவட்டத்தின் ஒரு பகுதியாகும். இத்தொகுதி பட்டியல் பழங்குடியினருக்கு ஒதுக்கப்பட்டுள்ளது. இது கிழக்கு திரிபுரா மக்களவைத் தொகுதியின் ஒரு பகுதியாகும்.  

## சட்டமன்ற உறுப்பினர்கள்
| ஆண்டு | சட்டமன்ற உறுப்பினர் | கட்சி |
| --- | --- | --- |
| 1972 | நிருபேன் சக்ரவர்த்தி | இந்திய பொதுவுடமைக் கட்சி (மார்க்சிஸ்ட்) |
| 1977 | பித்யா தேபர்மா |  |
| 1983 |  |  |
| 1988 |  |  |
| 1993 |  |  |
| 1998 | சந்தியா ராணி தேபர்மா |  |
| 2003 | சசீந்திர தேபர்மா |  |
| 2008 |  |  |
| 2013 | அகோரே தேபர்மா |  |
| 2018 | மேவர் குமார் ஜமாத்தியா}}

== மேலும் பார்க்கவும் ==
* திரிபுரா சட்டப் பேரவையின் தொகுதிகளின் பட்டியல்
* கோவாய் மாவட்டம்
* திரிபுரா கிழக்கு (லோக்சபா தொகுதி) |  |
# இரெபதி தாசு



**இரெபதி தாசு** (*Rebati Das*) இந்தியாவைச் சேர்ந்த ஓர் அரசியல்வாதியவார். அசாம் மாநிலத்தைச் சேர்ந்த இவர் இந்திய தேசிய காங்கிரசு கட்சியில் உறுப்பினராக இருந்தார். சலுக்பரி தொகுதியின் முன்னாள் அசாம் சட்டமன்ற உறுப்பினராக இருந்தார். நிதியமைச்சர் அச்சந்தா நியோக்கின் தாயாராகவும் , முன்னாள் அமைச்சர் நாகென் நியோக்கின் மாமியாராகவும் இரெபதி தாசு அறியப்படுகிறார்.  

## அரசியல் வாழ்க்கை
1972 ஆம் ஆண்டு நடைபெற்ற அசாம் சட்டமன்றத் தேர்தலில் சலுக்பரிக்கான இந்திய தேசிய காங்கிரசு கட்சி வேட்பாளராக இரெபதி தாசு இருந்தார். அத்தேர்தலில் இவர் 8809 வாக்குகளைப் பெற்றார், மொத்த வாக்குகளில் இது 38.35%. ஆகும். இத்தேர்தலில் 3045 வாக்குகள் வித்தியாசத்தில் தனது சுயேச்சைப் போட்டியாளரை தோற்கடித்தார். 1978 ஆம் ஆண்டு நடைபெற்ற அசாம் சட்டமன்றத் தேர்தலில் இவர் மறுதேர்தலை நாடினார். இத்தேர்தலில் இவர் 3550 வாக்குகளைப் பெற்றார். இது மொத்த வாக்குகளில் 8.67%. ஆகும். தேர்தலில் மூன்றாவது இடத்தைப் பிடித்தார். இத்தேர்தலில் சனதா கட்சி வேட்பாளர் இலக்சயதர் சவுத்ரி வெற்றி பெற்றார்.
# முதலாம் இப்ராகிம் அதில் ஷா


**முதலாம் இப்ராகிம் அதில் ஷா** ( *Ibrahim Adil Shah I* ; 1534-1558) ஓர் சுல்தானும் பின்னர் பிஜப்பூரின் ஷா என்ற அரச பட்டத்தை ஏற்றுக்கொண்ட முதல் அடில் சாகி ஆட்சியாளரும் ஆவார். அபாக்கி பிரிவின் சூழ்ச்சியின் மூலம் தனது அண்ணன் மல்லு அதில் ஷாவுக்குப் பிறகு பதவியேற்றார்.  

## நம்பிக்கை
பெரும்பாலான தக்காண முஸ்லிம்களின் மதமான சுன்னி இசுலாம் மீது வலுவான ஈடுபாடு கொண்டிருந்தார். தான் பதவியேற்றதும், குத்பாவிலிருந்து பன்னிரண்டு சியா இமாம்களை நீக்கிவிட்டு, முந்தைய சியா நடைமுறைகளை நிறுத்திவிட்டு, சுன்னி இசுலாமிய நடைமுறைகளை மீண்டும் நடைமுறைப்படுத்தினார். தனது முன்னோடிகளின் மரபுகளிலிருந்து விலகி, அரசியல் மற்றும் மதக் கொள்கைகளில் பல புதுமைகளை அறிமுகப்படுத்தினார். பெரும்பாலான அபாகி பிரிவினரை (சில விதிவிலக்குகளுடன்) விலக்கி வைத்தார். மேலும் அவர்களுக்குப் பதிலாக தக்காண சுல்தானகத்துடன் ( மராட்டியர்கள் மற்றும் கபாக்சிகள் உட்பட) சேர்த்தார். நானூறு அபாக்கி துருப்புக்களை மட்டுமே தனது மெய்க்காப்பாளராகத் தக்க வைத்துக் கொண்டார். இதன் விளைவாக, இவர் சியா ஆதிக்கத்தை முடிவுக்குக் கொண்டுவந்தார். சுன்னிகளை பதவியில் இருந்து நீக்கினார் பல மராத்தியர்கள் இவரது அரசவையில் பெரும் செல்வாக்கைப் பெற்றிருந்தனர். மேலும், பொது கணக்குகள் மராத்தியில் பராமரிக்கத் தொடங்கின.  

## கொள்கைகள்
எவ்வாறாயினும், இப்ராகிமின் அபாக்கி எதிர்ப்பு கொள்கை காரணமாக, பணிநீக்கம் செய்யப்பட்டவர்கள் அண்டை ஆட்சியாளர்களின் சேவையில் சேர்ந்ததால், இராச்சியம் கணிசமாக பலவீனமாகியது. இது ராச்சியத்தை தொடர்ச்சியான படையெடுப்புகளில் ஈடுபடுத்தியது . ஆயினும்கூட, இவரது இராஜதந்திர ஆலோசகராக செயல்பட்ட மூத்த அபாகி தலைவர் ஆசாத் கான் லாரி ( பெல்காமில் அடக்கம் செய்யப்பட்டவர்), நெருக்கடி நேரத்தில் ராச்சியத்தைக் காப்பாற்றினார்.  

## Reign
இருபத்தி நான்கு ஆண்டுகளே நீடித்த இப்ராகிமின் ஆட்சியானது, அகமத்நகர், பீதர், பெரார், கோல்கொண்டா மற்றும் விஜயநகரம் ஆகியவற்றுடன் அவ்வப்போது நட்புடனும் எதிராகவும் இருந்தது. தொடர்ச்சியான போர்கள் இருந்தபோதிலும், பிராந்திய விரிவாக்கம் செய்யப்படவில்லை. இவ்வாறு பீதரைக் கைப்பற்றியபோது, சோலாப்பூர் மற்றும் பசவகல்யாண் ஆகிய பகுதிகளை அகமதுநகர் ஆட்சியாளர்களிடம் இழந்தார். மறுபுறம், மேற்கு-கடற்கரையில் தெற்கில் கணிசமான கையகப்படுத்தல்கள் செய்யப்பட்டன. பிஜப்பூர் பிரதேசத்தின் தொலைதூர எல்லை அப்போது கோவாவின் தெற்கு வரை நீட்டிக்கப்பட்டது. மேலும், கோல்கொண்டா அடிபணியவில்லை என்றாலும், பீஜப்பூர் இராணுவம் கோல்கொண்டா கோட்டையின் சுவர்களை இடித்து வெற்றியுடன் திரும்பியது.  

## இறப்பு
கோகியில் உள்ள புகழ்பெற்ற சூபி துறவி சந்தா உசைனி அச்ரபியின் கல்லறைக்கு அருகில் இப்ராகிம் அடக்கம் செய்யப்பட்டார். அங்கு இவரது தந்தை இசுமாயில் மற்றும் தாத்தா யூசுப் ஆகியோரும் அடக்கம் செய்யப்பட்டிருந்தனர். இவரது கல்லறையில் அல்லா, முகம்மது, ரசிதுன் கலீபாக்கள் மற்றும் பிற சகாபாக்களின் பெயர்கள் அடங்கிய கல்வெட்டு உள்ளது.
# அப்துல் பதின் கந்தகர்



**அப்துல் பதின் கந்தகர்** (*Abdul Batin Khandakar*) இந்தியாவைச் சேர்ந்த ஓர் அரசியல்வாதியாவார்.. 2021 ஆம் ஆண்டில் நடைபெற்ற அசாம் சட்டமன்றத் தேர்தலில் இந்திய தேசிய காங்கிரசு கட்சியின் உறுப்பினராக அபயபுரி வடக்கு தொகுதியிலிருந்து இவர் அசாம் சட்டமன்றத்திற்குத் தேர்ந்தெடுக்கப்பட்டார்.  

## ஆரம்ப வாழ்க்கை மற்றும் கல்வி
அப்துல் பதின் கந்தகர் மறைந்த இப்ராகிம் அலி கந்தகரின் மகன் ஆவார். நாக்பூர் பல்கலைக்கழகத்தின் கீழ் உள்ள விசுவேசுவரய்யா பிராந்திய பொறியியல் கல்லூரியில் இளநிலை பொறியியல் பட்டம் பெற்றிருந்தார்.
# மதன் கலிதா



**மதன் கலிதா** (*Madan Kalita*) இந்தியாவைச் சேர்ந்த ஓர் அரசியல்வாதியாவார். 1952 - 2022 ஆம் ஆண்டுகள் காலத்தில் இவர் வாழ்ந்தார். அசாம் மாநிலத்தின் நல்பாரி சட்டமன்ற தொகுதியைச் சேர்ந்த இவர் இந்திய தேசிய காங்கிரசு கட்சியில் உறுப்பினராகவும் இருந்தார். கலிதா 2001 ஆம் ஆண்டு நடைபெற்ற தேர்தலில் நல்பாரி சட்டமன்றத் தொகுதியில் வென்று அசாம் சட்டமன்றத்தின் சட்டமன்ற உறுப்பினராகத் தேர்ந்தெடுக்கப்பட்டார்  

கலிதா 2006 ஆம் ஆண்டில் இந்திய தேசிய காங்கிரசு கட்சியால் ஒரு வேட்பாளராக மறுக்கப்பட்டார், மேலும் 2006 மற்றும் 2011 ஆம் ஆண்டுகளில் அசாம் சட்டமன்றத் தேர்தல்களில் போட்டியிட்டார், ஆனால் எதிர் வேட்பாளரிடம் தோற்றார்.  

கலிதா 2022 ஆம் ஆண்டு சனவரி மாதம் 21 ஆம் தேதியன்று மாரடைப்பால் இறந்தார்.
# மல்லு அதில் ஷா

**மல்லு அதில் ஷா** (Mallu Adil Shah) அதில் சாகி வம்சத்தைச் சேர்ந்த அரசராக இருந்தார். சிலகாலம் மட்டுமே பதவியிலிருந்த இவர் 1534 இல் பதவி நீக்கம் செய்யப்பட்டார்.  

## ஆட்சி
மல்லு அதில் ஷா, தனது தந்தை இசுமாயில் அதில் ஷாவின் மரணத்திற்குப் பிறகு பதவியேற்றார். இவருக்கு தீய பழக்கவழக்கங்கள் இருந்திருக்கக்கூடும். இவரது தந்தைவழிப் பாட்டி புஞ்சி காதுன், தளபதி ஆசாத் கானின் உதவியுடன் இவரை பதவி நீக்கம் செய்துவிட்டு, இவரது தம்பி இப்ராகிம் அதில் ஷாவை அரசராக அறிவித்தார்.
# சாகிருல் இசுலாம் (அரசியல்வாதி)



**சாகிருல் இசுலாம்** (*Zahirul Islam (politician)*) இந்தியாவைச் சேர்ந்த ஓர் அரசியல்வாதியாவார். அசாம் மாநிலத்தில் உள்ள மங்காச்சார் தொகுதியில் இருந்து அசாம் சட்டமன்ற உறுப்பினராகத் தேர்ந்தெடுக்கப்பட்டார். 1962 ஆம் ஆண்டு முதல் 1972 ஆம் ஆண்டு வரை சுயேச்சை சட்டமன்ற உறுப்பினராக இருந்துள்ளார். .1978 ஆம் ஆண்டு முதல் 1983 ஆம் ஆண்டு வரை சனதா கட்சி வேட்பாளராகவும் 1991 ஆம் ஆண்டு முதல் 1996 ஆம் ஆண்டு வரை இந்திய தேசிய காங்கிரசு வேட்பாளராகவும் மீண்டும் தேர்ந்தெடுக்கப்பட்டார்
# குடப்பனக்குன்னு குன்னத்து மகாதேவர் கோயில்



**குன்னத்து மகாதேவர் கோயில்** இந்தியாவின் கேரள மாநிலத்தில் திருவனந்தபுரம் மாவட்டத்தில் குடப்பனக்குன்னு என்னுமிடத்தில் அமைந்துள்ளது.  

கோயிலின் மூலவர் சிவபெருமான் ஆவார். மூலவர் சன்னதி கிழக்கு நோக்கி அமைந்துள்ளது. கேரளாவில் உள்ள 108 சிவன் கோவில்களில் ஒன்றான இக்கோயில் பரசுராமரால் சிவபெருமானுக்கு அர்ப்பணிக்கப்பட்டதாக நம்பப்படுகிறது. பேரூர்கடை-மன்னந்தலா சாலையில் குடப்பனக்குன்னு சிவில் ஸ்டேஷன் அருகில் இக்கோயில் அமைந்துள்ளது.  

மூலவர் சன்னதியும் அதன் சுற்றுப்புறங்களும் பழமை மாறாமல் உள்ளது. ஆங்காங்கே சில கட்டுமானங்களைக் காணமுடிகிறது. இக்கோயிலில் கணபதி மற்றும் வாசுகி (பாம்பு) போன்ற பிற தெய்வங்கள் வழிபடப்படுகின்றன. இக்கோயிலின் வருடாந்திர விழா மலையாள மாதமான தனுவில் (டிசம்பர்-ஜனவரி) கொண்டாடப்படுகிறது.  

## மேலும் பார்க்கவும்
- 108 சிவன் கோவில்கள்
- கேரளாவின் கோவில்கள்
# குசாகோட் மகாதேவர் கோயில்



**குசாகோட் மகாதேவர் கோயில்** என்பது இந்தியாவின் கேரளாவில் திருவனந்தபுரம் மாவட்டத்திலுள்ள ஒரு சிவன் கோயில் ஆகும். கேரளாவின் திருவிதாங்கூர் தேவஸ்தான வாரியத்தின் கீழ் பட்டியலிடப்பட்டுள்ள "பெரிய" கோயில்களின் கீழ் இந்தக் கோயிலும் உள்ளது.  

## விழாக்கள்
இக்கோயிலின் முக்கிய திருவிழாக்கள் ஆண்டுதோறும் எட்டு நாள்கள் கொண்டாடப்படுகின்ற "திருக்கொடியேட்டு விழா", சிவராத்திரி மற்றும் திருவாதிரை நாட்கள் ஆகியவையாகும். ஸ்ரீகண்டேஸ்வரம் கோயிலுக்கு அடுத்தபடியாக இக்கோயிலில் சிவராத்திரி விழா மிகச் சிறப்பாகக்கொண்டாடப்படுகிறது.  

## வேண்டுதல்கள்
பக்தர்கள் தம் வேண்டுகோள்களை நிறைவேற்றிக்கொள்ள இக்கோயிலுக்கு வருகிறார்கள்.
# குட்டுமுக் சிவன் கோயில்



**குட்டுமுக் சிவன் கோயில்**, இந்தியாவின் கேரள மாநிலத்தில் உள்ள குட்டுமுக் மகாதேவருக்குக்குரிய கோயிலாகும். இக்கோயில் திருச்சூர் மாவட்டத்தில் திருச்சூருக்கு வடகிழக்கே 5 கி.மீ. தொலைவில் அமைந்துள்ளது.  

இங்கு வழிபடப்படுகின்ற சிலை 300 ஆண்டுகளுக்கும் மேலானதாகக் கூறப்படுகிறது. ஆனால் அது தொடர்பாக எவ்வித வரலாற்று பதிவுகளும் காணப்பெறவில்லை. 'குட்டுமுக்' என்ற பெயர் **குட்டி மக்** என்பதிலிருந்து உருவானதாக நம்பப்படுகிறது.  

## வரலாறு
இங்கு வழிபடப்படுகின்ற சிலை "கிராத மூர்த்தி" என்று அழைக்கப்படுன்ற, சிவனின் மற்றொரு வடிவமாகும். இந்த வடிவில்தான் இறைவன், அர்ஜுனனின் பக்தியைச் சோதிப்பதற்காக, வேட்டைக்காரனாகத் தோன்றி அவனுடன் சண்டை போட்டதாகக் கூறுவர். அர்ஜுனனின் பக்தியால் ஈர்க்கப்பட்ட சிவன் அவருக்கு " பசுபதாஸ்திரம் " என்ற ஓர் ஆயுதத்தைத் தந்தார். ஒருமுறை மைசூர் இராணுவம், திப்பு சுல்தான் தலைமையில் இக்கோயிலைத் தாக்க முற்பட்டபோது, எங்கிருந்தோ வெளியே வந்த தேனீக்கள் கூட்டம் அவர்களைத் தாக்கி, அவர்களை பின்வாங்கச் செய்தது.  

## துணைத்தெய்வங்கள்
கணபதி, ஐயப்பன், மகாவிஷ்ணு போன்ற தெய்வங்களுக்கான சன்னதிகள் இக்கோயிலில் உள்ளன.  

## திருவிழாக்கள்
குட்டுமுக் உற்சவம் இங்கு பத்து நாட்கள் நடைபெறுகிறது.
# சிறீமான் பிரபுல்லா கோசுவாமி


**சிறீமான் பிரபுல்லா கோசுவாமி** (*Sriman Prafulla Goswami*) இந்தியாவைச் சேர்ந்த ஓர் அரசியல்வாதியாவார். 1911 ஆம் ஆண்டு பிப்ரவரி மாதம் 2 ஆம் தேதியன்று இவர் பிறந்தார். இந்திய மாநிலமான அசாமைச் சேர்ந்த இவர் இந்திய தேசியக் காங்கிரசு கட்சியில் உறுப்பினராக இருந்தார். 1952-57, 1957-62 மற்றும் 1962-67 ஆண்டுகளில் அசாம் சட்டமன்ற உறுப்பினராகவும் இருந்தார்.  

மாநிலங்களவையில், இவர் 1967-72 மற்றும் 1974-80 காலத்தில் அசாம் மாநிலத்தை மநிலங்களவை உறுப்பினராகப் பிரதிநிதித்துவப்படுத்தினார்.  

1972 மற்றும் 1974 ஆம் ஆண்டுகளுக்கு இடையில் இந்திய எண்ணெய் நிறுவனத்தின் தலைவராகவும் பணியாற்றினார்.. 2006 ஆம் ஆண்டு சூன் மாதம் 27 ஆம் தேதியன்று கவுகாத்தியில் தனது 96 ஆவது வயதில் காலமானார். இவருக்கு உஷா என்ற மனைவியும் ஆறு குழந்தைகளும் இருந்தனர்: இவர்களில் நான்கு பேர் மகன்கள் மற்றும் இரண்டு பே மகள்கள் ஆவர்..
# புது வேதம்


**புது வேதம்** (*Pudhu Vedham*) என்பது 2023-இல் ராசா விக்ரம் இயக்கத்தில் வெளிவந்த இந்தியத் தமிழ்த் திரைப்படமாகும். இப்படத்தில் இமான் அண்ணாச்சி, ஜே. விக்னேஷ், வி. ரமேஷ் ஆகியோர் முக்கிய வேடங்களில் நடித்திருந்தனர். இத்திரைப்படம் 2023 அக்டோபர் 13 அன்று வெளியிடப்பட்டது.  

## நடிகர்கள்
- இமான் அண்ணாச்சி
- ஜே.விக்னேஷ்
- வி. ரமேஷ்
- கத்தரிக்கோல் மனோகர்
- வருணிகா லாவண்யா

## தயாரிப்பு
இத்திரைப்படத்தில் நடிகையாக இலங்கைத் தமிழ்ப் பாரம்பரியத்தைச் சேர்ந்த வருணிகா இலாவண்யா அறிமுகமானார்.  

## வரவேற்பு
இப்படம் 2023 அக்டோபர் 13 அன்று தமிழ்நாட்டுத் திரையரங்குகளில் வெளியிடப்பட்டது. *மாலை மலரின்* ஒரு விமர்சகர் படத்திற்கு எதிர்மறையான விமர்சனத்தை அளித்தார், "திரைக்கதை ஏமாற்றமளிக்கிறது" என்றும் குறிப்பிட்டார். இதற்கு நேர்மாறாக, திரைப்படத் தயாரிப்பாளரால் "காதல், நட்பு, குடும்பம்" ஆகியவற்றை நன்றாக இணைக்க முடிந்தது, என்று *தினத்தந்தியின்* விமர்சகர் ஒருவர் குறிப்பிட்டார்.
# விததாலா ரஜினி


**விததாலா ரஜினி** (*Vidadala Rajini*) ஒரு இந்திய அரசியல்வாதியாவார். இவர், ஆந்திரப் பிரதேச அரசில் சுகாதாரம், குடும்ப நலன் மற்றும் மருத்துவக் கல்வி அமைச்சராக உள்ளார். இவர் ஆந்திரப் பிரதேச மாநிலத்தின் சிலக்கலூரிப்பேட்டை சட்டமன்றத் தொகுதி உறுப்பினராவார். இவர் 2019 ஆம் ஆண்டு ஆந்திர பிரதேச சட்டப் பேரவைக்கு ஒய். எஸ். ஆர். காங்கிரஸ் கட்சி வேட்பாளராக தனது முதல் தேர்தலில் போட்டியிட்டு, தெலுங்கு தேசம் கட்சியின் வேட்பாளர் பிரதிபதி புல்லா ராவை தோற்கடித்து வெற்றி பெற்றார்.
# பிரதிபதி புல்லா ராவ்



**பிரதிபதி புல்லா ராவ்** (*Prathipati Pulla Rao*) முன்பு ஆந்திரப் பிரதேச மாநிலத்தின் பொது விநியோகத் துறை அமைச்சராகப் பணியாற்றினார். இவர் 2019 ஆம் ஆண்டு ஆந்திர பிரதேச சட்டப் பேரவைக்கு சிலக்கலூரிப்பேட்டை சட்டப்பேரவைத் தொகுதியில் ஒய். எஸ். ஆர். காங்கிரஸ் கட்சி வேட்பாளரான விததாலா ரஜினியிடம் தேர்தலில் போட்டியிட்டு தோற்றுப் போனார். அதற்கு முன் தெலுங்கு தேசம் கட்சியின் குண்டூர் மாவட்டத் தலைவராகவும் பணியாற்றினார்.  

தெலுங்கு தேசம் கட்சித் தலைவராக விவசாயம், வேளாண் பதப்படுத்துதல், சந்தைப்படுத்தல் மற்றும் கிடங்கு, கால்நடை பராமரிப்பு, பால்வள மேம்பாடு மற்றும் மீன்வளத்துறை அமைச்சராகவும் இருந்தார்.  

## அரசியல்
2015 இல், கிருஷ்ணா மாவட்டம் குடிவாடா நகரில் தெலுங்கு தேசம் கட்சியின் ஜனசைதன்யா யாத்திரையில் பிரதிபதி புல்லா ராவ் பங்கேற்றார். அந்த ஆண்டில் கனமழையால் மாநிலத்தில் மொத்தம் 2,60,000 ஹெக்டேர் நெல் பயிர்கள் நாசமானது. மழையால் 6,000 ஹெக்டேர் மீன் மற்றும் இறால் வளர்ப்பு சேதமடைந்தது.
# திரையின் மறுபக்கம்


**திரையின் மறுபக்கம்** என்பது 2023 இல் வெளியான இந்தியத் தமிழ் குற்ற அதிரடித் திரைப்படமாகும். இப்படத்தை நிதின் சாம்சன் இயக்கியிருந்தார். நிதின் சாம்சன் தயாரித்திருந்தார். இப்படத்தில் முகமது கோஸ், ஹேமா ஜெனிலியா ஆகியோர் நடித்திருந்தனர். துணை வேடங்களில் நடராஜன் மணிகண்டன், நிதின் சாம்சன், ஸ்ரீ ரிஷா ஆகியோர் நடித்திருந்தனர். படத்தின் இசையை அனில் நலன் சக்ரவர்த்தியும் ரித்திக் மாதவனும் மேற்கொண்டனர். ஒளிப்பதிவை நிதின் சாம்சன் மேற்கொள்ள படத்தொகுப்பை நிசாந்த் சாம்சன் மேற்கொண்டார்.  

## நடிகர்கள்
- சத்தியமூர்த்தியாக முகமது கோஸ்
- இயக்குநர் செந்திலாக நடராஜன் மணிகண்டன்
- காவேரியாக ஹேமா ஜெனிலியா
- நிதினாக நிதின் சாம்சன்
- ஸ்ரீ ரிஷா

## தயாரிப்பு
இப்படத்தின் படப்பிடிப்பு புளோரிடாவில் சில காட்சிகளுடன் சென்னை, செங்கல்பட்டில் படமாக்கப்பட்டது.  

## வரவேற்பு
*மாலை மலரின்* ஒரு விமர்சகர், "திரைப்படத் துறையில் சில இடங்களில் நடக்கும் உண்மை நிலையை இப்படம் அழகாகச் சுட்டிக் காட்டியிருக்கிறது" என்று எழுதினார்." *தினத்தந்தி* விமர்சகர், "விறுவிறுப்பான, சுவாரசியமான திரைக்கதையில் விழிப்புணர்வுப் படமாக காட்டப்பட்டுள்ளது பாராட்டத்தக்கது" என்று கூறினார்.
# சத்ரபதி யாதவ்



**சத்ரபதி யாதவ்** (*Chhatrapati Yadav*) இந்தியாவைச் சேர்ந்த ஓர் அரசியல்வாதியாவார். இந்திய தேசிய காங்கிரசு கட்சியைச் சேர்ந்த இவர் பீகார் மாநிலத்திலுள்ள ககாரியா சட்டமன்றத் தொகுதியை பிரதிநிதித்துவப்படுத்துகிறார். 2020 ஆம் ஆண்டு நடைபெற்ற பீகார் சட்டப் பேரவைத் தேர்தலில் போட்டியிட்டு முதல் முறையாக பீகார் சட்டமன்ற உறுப்பினராகத் தேர்ந்தெடுக்கப்பட்டார். பீகார் மாநிலத்தின் அசன்பூர் சட்டமன்றத் தொகுதி தேர்தலில் போட்டியிட்ட முன்னாள் சட்டமன்ற உறுப்பினரும் பீகார் அரசாங்கத்தின் அமைச்சருமான இராசேந்திர பிரசாத்து யாதவின் மகன் என்று அறியப்படுகிறார். தனது தொகுதியில் சுற்றுப்பயணம் செய்து குடிமை மற்றும் உள்கட்டமைப்பு பிரச்சினைகளில் கவனம் செலுத்தி வருகிறார்.
# சிவ்நந்தன் பிரசாத் மண்டல்



**சிவ்நந்தன் பிரசாத் மண்டல்** (*Shivnandan Prasad Mandal*) இந்தியாவைச் சேர்ந்த ஓர் அரசியல்வாதியாவார். ஒரு சுதந்திரப் போராட்ட வீரராகவும் இவர் அறியப்படுகிறார். பீகாரின் முதல் சட்ட அமைச்சர் என்ற சிறப்புக்குரியவராகக் கருதப்படுகிறார். பேங் பாங் இயக்கம், ஒத்துழையாமை இயக்கம் மற்றும் உப்பு இயக்கம் ஆகியவற்றில் சிவ்நந்தன் பிரசாத் மண்டல் பங்கு வகித்தார்.  

சிவ்நந்தன் பிரசாத் மண்டல் பழைய சகர்சா மாவட்டத்தில் (இப்போது மாதேபுராவில்) இராணிப்பட்டி என்ற கிராமத்தில் பிறந்தார்.
# பந்தளம் மகாதேவர் கோயில்



**பந்தளம் மகாதேவர் கோயில்**, இந்தியாவின் கேரளாவில் தோட்டக்கோணம் மற்றும் முளம்புழா கிராமங்களுக்கு இடையே உள்ள பந்தளம் என்னும் ஊரில் அமைந்துள்ளது.  

வருடாவருடம் நடத்தப்படும் கெத்துக்கல்ச்சா திருவிழா சுற்றுலா பயணிகளை ஈர்க்கின்ற விழாவாகும். ஒவ்வொரு ஆண்டும் நவம்பர்-டிசம்பர் மாதங்களில் சிவபெருமானுக்கு 10 நாட்கள் முக்கிய திருவிழாவாக கொண்டாடப்படுகிறது. கொடியேற்றத்துடன் துவங்குகின்ற இந்த விழாவானது ஆறாட்டுடன் முடிவடைகிறது. இக்கோயிலின் நிர்வாகம் மகாதேவ சேவா சமிதியின் கட்டுப்பாட்டில் உள்ளதாகும். இக்கோயிலில் கருவறையில் உள்ள மூலவர் சிலை பரசுராமரால் நிறுவப்பட்டதாக நம்பப்படுகிறது.  

கார முனியால் பிரதிஷ்டை செய்யப்பட்ட 108 மிகவும் பழமையான கோவில்களில் சிவன் கோவில்களில் பந்தளம் மகாதேவர் கோயில் ஒன்றாகும். இக்கோயில் அச்சன்கோயில் ஆற்றின் இடது கரையில் அமைந்துள்ளது. ஆதலால் இக்கோயில் எனவே இந்த கோயில் முக்கல் வட்டம் என்றும் அழைக்கப்படுகிறது. ஐயப்பன் உறையும் இடம் என்ற வகையில் பந்தளம் உலகப் புகழ் பெற்றதாகும்.  

கருவறையைச் சுற்றி இயற்கையாகவே அமைந்துள்ள பாதையானது தனிச்சிறப்பு வாய்ந்தது. சிவனின் 'ஜடா' (முடி)யிலிருந்து கங்கை பாய்வது போல, மகாதேவர் சன்னதியின் பாதங்களைத் தொட்டு நதி ஓடுகிறது. இங்கு விநாயகர், 'மாயா-யட்சி அம்மா', ஐயப்பன், நாகர் (பாம்பு), சுப்பிரமணியர், பிரம்ம ரட்சர்கள் உள்ளிட்டோரின் சிலைகள் இங்கு வழிபாட்டில் உள்ளன. அந்த வகையில் இக்கோயிலானது கைலாசத்தின் அடையாளமாகவும், மாதிரியாகவும் அமைந்த பெருமையைப் பெற்றுள்ளது.
# தில்லு இருந்தா போராடு


**தில்லு இருந்தா போராடு** (*Dhillu Irundha Poradu*) 2023 ஆம் ஆண்டில் எஸ். கே. முரளிதரன் இயக்கத்தில் வெளிவந்த இந்தியத் தமிழ்த் திரைப்படமாகும். கார்த்திக் தாஸ், அனு கிருஷ்ணா, யோகி பாபு ஆகியோர் முக்கிய வேடங்களில் நடித்திருந்தனர். இத்திரைப்படம் 2023 அக்டோபர் 6 அன்று வெளியிடப்பட்டது  

## நடிகர்கள்
- கார்த்திக் தாஸ்
- அனு கிருஷ்ணா
- யோகி பாபு
- வனிதா விஜயகுமார்
- தென்னவன்
- ராமச்சந்திரன் துரைராஜ்
- கேபிஒய் பாலா
- மனோபாலா
- சாம்ஸ்
- லொள்ளு சபா மனோகர்

## தயாரிப்பு
2015 இன் தொடக்கத்தில் *வெள்ள காக்கா மஞ்ச குருவி* என்ற பெயரில் திரைப்படம் முதன்முதலில் அறிவிக்கப்பட்டது அடுத்த ஆண்டுகளில், வனிதா விஜயகுமார் மற்றும் பல நடிகர்கள் நடிகர்களுடன் மெதுவாகத் திரைப்படத்தின் தயாரிப்பு துவங்கியது. சனவரி 2022 இல் நடைபெற்ற படத்தின் இசை வெளியீட்டு விழாவிற்காக படத்தின் தலைப்பு மாற்றப்பட்டது  

## வரவேற்பு
இப்படம் 2023 அக்டோபர் 6 அன்று தமிழ்நாட்டின் திரையரங்குகளில் வெளியிடப்பட்டது. *மாலை மலரின்* ஒரு விமர்சகர் படத்திற்கு எதிர்மறையான விமர்சனத்தை அளித்தார், "தர்க்கம் குறைவாக உள்ளது, குறிப்பாக காதல் காட்சிகளில்" என்று கூறினார். *தினத்தந்தியின்* ஒரு விமர்சகர், திரைப்படத் தயாரிப்பாளர் "படத்தின் செய்தியை சரியாகச் சொல்லத் தவறிவிட்டார்" என்று குறிப்பிட்டார்.
# மன்னார் திருக்குரட்டி மகாதேவர் கோயில்



**மன்னார் திருக்குரட்டி மகாதேவர் கோயில்** இந்தியாவின் கேரள மாநிலத்தில் ஆலப்புழை மாவட்டத்தில் மன்னாரில் பம்பை ஆற்றின் கரையில் அமைந்துள்ளது. இது சிவனுக்காக அர்ப்பணிக்கப்பட்ட ஒரு பழமையான இந்து கோயிலாகும் .  

கோயிலின் மூலவர் சிவன், கிழக்கு நோக்கிய நிலையில் உள்ளார். பரசுராமர் மூலவர் சிலையை நிறுவியதாக நாட்டுப்புற வழக்காறுகள் கூறுகின்றன. கேரளாவில் உள்ள 108 புகழ் பெற்ற சிவன் கோயில்களில் இக்கோயிலும் ஒன்றாகும். இக்கோயிலின் பிரம்மாண்டமான கோயில் வளாகச் சுவர் பரமசிவனின் பூதங்களால் ஒரே இரவில் கட்டப்பட்டதாக நம்பப்படுகிறது. சூரிய வம்சம் எனப்படுகின்ற இசுவாகு வம்சத்தின் மன்னரான மாந்தத்தாவால் இக்கோயில் கட்டப்பட்டது.  

## மேலும் பார்க்கவும்
- 108 சிவன் கோவில்கள்
- கேரளாவின் கோவில்கள்
- அன்னமநட திருக்குரட்டி மகாதேவர் கோவில்

## ஒளிப்படத்தொகுப்பு
# சமிர் குமார் சிங்



**சமிர் குமார் சிங்** (*Samir Kumar Singh*) இந்தியாவைச் சேர்ந்த ஓர் அரசியல்வாதியாவார். 'சமீர் குமார் சிங் என்றும் இவர் அழைக்கப்படுகிறார். தற்போது இந்திய தேசிய காங்கிரசு கட்சியின் உறுப்பினராகவும், பீகார் சட்ட மேலவையில் சட்ட மேலவை உறுப்பினராகவும் உள்ளார் .  

பீகார் இந்திய தேசிய காங்கிரசு கட்சியின் செயல் தலைவராக உள்ளார்/ இவரது தாத்தா பனாரசி பிரசாத் சிங் மூன்று முறை முங்கர் நாடாளுமன்ற உறுப்பினராக இருந்துள்ளார். இவரது தந்தை இராசேந்திர பிரசாத் சிங் பீகார் அரசில் அமைச்சரவையில் அமைச்சராக இருந்தார்.
# சுதர்சன் ஆகரபு


**சிறீ சுதர்சன் ஆகரபு** (*Shri Sudarshan Akarapu*)(5 மார்ச் 1954 - 20 ஜூலை 2011) தெலுங்கு தேசம் கட்சியைச் சேர்ந்த இந்திய அரசியல்வாதி ஆவார். இவர் முன்னாள் மாநிலங்களவை உறுப்பினராகவும், முன்னாள் சட்டப் பேரவை உறுப்பினராகவும், தெலுங்கு தேசம் கட்சியின் துணைத் தலைவராகவும் இருந்தார். 20 ஜூலை 2011 அன்று ஐதராபாத்தில் உள்ள ஒரு தனியார் மருத்துவமனையில் பாரிய மாரடைப்பால் இறந்தார்.  

## ஆரம்ப கால வாழ்க்கை
சுதர்சன் இந்தியாவின் தெலங்காணாவின் நல்கொண்டா மாவட்டத்திலுள்ள சூர்யபேட்டையில் பிறந்தார். இவருக்கு மூன்று மகள்கள் மற்றும் ஒரு மகன் உள்ளனர்.  

## அரசியல் வாழ்க்கை
முதலில் சோசலிச சித்தாந்தத்துடன் இருந்த இவர் பின்னர் இந்தியப் பொதுவுடைமைக் கட்சியில் சேர்ந்தார். இவர் 1989 மற்றும் 1994 இல் சூர்யபேட்டை சட்டமன்றத் தொகுதியிலிருந்து உறுப்பினராக இரண்டு முறைத் தேர்ந்தெடுக்கப்பட்டார். மேலும் 1997 முதல் 1999 வரை ஆந்திரப் பிரதேச மாநில சாலைப் போக்குவரத்துக் கழகத்தின் தலைவராகவும் பணியாற்றினார். சுதர்சன் 2002 முதல் 2008 வரை மாநிலங்களவை உறுப்பினராக இருந்தார் மற்றும் முழு ஆறு ஆண்டுகள் பதவி வகித்தார். நாடாளுமன்ற உறுப்பினராக இருந்தபோது, பல்வேறு நாடாளுமன்ற நிலைக்குழுக்களில் உறுப்பினராகவும் பணியாற்றினார்.
# அலிமினெட்டி மாதவ ரெட்டி



**அலிமினெட்டி மாதவ ரெட்டி** (*Alimineti Madhava Reddy*; 28 பிப்ரவரி 1949 - 7 மார்ச் 2000) ஆந்திரப் பிரதேச மாநிலத்தைச் சேர்ந்த ஒரு இந்திய அரசியல்வாதி ஆவார். தெலுங்கு தேசம் கட்சியை பிரதிநிதித்துவப்படுத்தி, போங்கிர் தொகுதியில் இருந்து ஆந்திரப் பிரதேச சட்டமன்றத்திற்கு நான்கு முறை தேர்ந்தெடுக்கப்பட்டார்.  

## ஆரம்ப வாழ்க்கை மற்றும் கல்வி
நர்சா ரெட்டிக்கும் லட்சுமம்மாவுக்கும் பிறந்த அலிமினெட்டி மாதவ ரெட்டி இன்றைய தெலங்காணாவில் உள்ள நல்கொண்டா மாவட்டத்தைச் சேர்ந்தவர். இவர் 1974 இல் உசுமானியா பல்கலைக்கழகத்தில் மின் பொறியாளராக பட்டம் பெற்றார். உமாதேவி என்பவரை மணந்தார். இவர்களுக்கு சந்தீப் ரெட்டி என்ற மகன் உள்ளார். உமா தேவியும், சுந்தீப் ரெட்டியும் அரசியல்வாதிகள்.  

## அரசியல் வாழ்க்கை
ரெட்டி 1984 இல் தெலுங்கு தேசம் கட்சியில் சேர்ந்தார்.  

மாநில அமைச்சரவையில், முதலில் என்.டி.ராமராவ் மற்றும் பின்னர் என். சந்திரபாபு நாயுடுவின் கீழ் பல துறைகளை வகித்தார். என். டி. ராமராவ் அமைச்சரவையில் 9 மாதங்கள் (டிசம்பர் 1994 முதல் ஆகஸ்ட் 1995 வரை) சுகாதாரம் மற்றும் மருத்துவக் கல்வி அமைச்சராகப் பணியாற்றினார். 1995 முதல் 1999 வரை 4 ஆண்டுகள் உள்துறை அமைச்சராக பணியாற்றினார். முன்னாள் நல்கொண்டா மாவட்டத்தில் இருந்து உள்துறை அமைச்சராகவும் பஞ்சாயத்து ராஜ் மற்றும் ஊரக வளர்ச்சி அமைச்சராகவும் (11 அக்டோபர் 1999 முதல் தான் இறக்கும் வரை) பணியாற்றினார்.  

தான் உள்துறை அமைச்சராக இருந்தபோது, நக்சலைட்-மாவோயிஸ்ட் கிளர்ச்சிக்கு எதிராக வெளிப்படையாகப் பேசினார். ராமராவ் முதலமைச்சராக இருந்தபோது நீக்கிய மக்கள் போர் குழுவின் மீதான தடையை மீண்டும் அமல்படுத்தினார். நக்சலைட்டுகளின் தாக்குதல்கள் அதிகரித்தன. சரணடைய விரும்புவோருக்கு உதவ ரெட்டி தீவிரமாக பிரச்சாரம் செய்தார். அச்சுறுத்தல் குறித்த எச்சரிக்கைகளை பொருட்படுத்தாமல், பெரும் தாக்குதல்கள் நடைபெறும் இடங்களை இவர் பார்வையிட்டார். இதன் கரணமாக மக்கள் போர் குழுவின் தாக்குதல் பட்டியலில் இடம் பெற்றார்.  

## இறப்பு
2000 ஆம் ஆண்டு மார்ச் 7 ஆம் தேதி இரவு 11 மணியளவில் காட்கேசர் அருகே நக்சலைட்டுகளின் சட்டவிரோத மக்கள் போர் குழுவால் தூண்டப்பட்ட கண்ணிவெடி வெடித்ததில் ரெட்டி கொல்லப்பட்டார். ரெட்டியின் பாதுகாப்பில் குறைபாடு இருந்தன. இவரது பாதுகாப்புக்கு காரணமான அதிகாரிகள் மீது அரசு நடவடிக்கை ஏதும் எடுக்கவில்லை.  

ரெட்டியின் மனைவி, உமா மாதவ ரெட்டி, அவரது மரணத்திற்குப் பிறகு அரசியலில் நுழைந்தார். போங்கிர் தொகுதிக்கு நடந்த இடைத்தேர்தலில் வெற்றி பெற்று நாயுடுவின் அமைச்சரவையில் அமைச்சராகப் பணியாற்றினார்.
# அகிலேசு குமார் சிங்



**அகிலேசு குமார் சிங்** (Akhilesh Kumar Singh) இந்தியாவைச் சேர்ந்த ஓர் அரசியல்வாதியாவர். 1959 ஆம் ஆண்டு செப்டம்பர் மாதம் 15 ஆம் தேதியன்று இவர் பிறந்தார். இந்திய தேசிய காங்கிரசு கட்சியின் உறுப்பினரான இவர் உத்தரப்பிரதேச சட்டமன்ற தொகுதியின் சட்டமன்ற உறுப்பினராக இருந்தார்.  

அகிலேசு சிங் முதன்முதலில் உத்தரபிரதேச சட்டமன்றத்திற்கு 1993 ஆம் ஆண்டில் இந்திய தேசிய காங்கிரசு கட்சியின் வேட்பாளராக ரேபரேலி சதார் தொகுதியிலிருந்து தேர்ந்தெடுக்கப்பட்டார். 1996 மற்றும் 2002 ஆம் ஆண்டுகளில் போட்டியிட்டு இரண்டு முறை மீண்டும் தேர்தலில் வெற்றி பெற்றார், அதே நேரத்தில் காங்கிரசு கட்சியுடன் தனது தொடர்பையும் தக்க வைத்துக் கொண்டார். 2007 தேர்தலுக்கு முன்னர் காங்கிரசு கட்சியிலிருந்து அகிலேசு குமார் சிங் வெளியேற்றப்பட்டார், ஆனாலும் ஓர் அரசியல் சுயேட்சையாகப் போட்டியிட்டு நான்காவது சட்டமன்றத் தேர்தலில் வெற்றி பெற்றார்.  

பிற்கால வாழ்க்கையில், சிங் புற்றுநோயால் பாதிக்கப்பட்டார், 2019 ஆம் ஆண்டு ஆகத்து மாதம் 20 ஆம் நாளன்று சஞ்சய் காந்தி முதுகலை மருத்துவ அறிவியல் நிறுவனத்தில் சிகிச்சை பெறும்போது நோயால் இறந்தார்
# நரசிங்க மிஸ்ரா


**நரசிங்க மிஸ்ரா** (*Narasingha Mishra*, ஒடியா: ନରସିଂହ ମିଶ୍ର; பிறப்பு: 23 திசம்பர் 1940) இந்தியாவின் ஒடிசா மாநிலத்தைச் சேர்ந்த அரசியல்வாதி ஆவார். இவர் 15 வது ஒடிசா சட்டப் பேரவையில் எதிர்க்கட்சித் தலைவராகப் பணியாற்றியுள்ளார்.  

2004-2009 வரை காங்கிரஸ் சட்டமன்றக் கட்சியின் துணைத் தலைவராக இருந்த நரசிங்க மிஸ்ரா 1990-ல் முதன்முதலாக சட்டசபைக்கு தேர்ந்தெடுக்கப்பட்டு சட்ட அமைச்சராக பணியாற்றினார். இவர் இந்திய தேசிய காங்கிரஸ் கட்சி சார்பில் பலாங்கீர் சட்டமன்றத் தொகுதியிலிருந்து தேர்ந்தெடுக்ப்பட்டார். அத்தேர்தலில் 71598 வாக்குகளை பெற்று வெற்றி பெற்றார். பிஜு ஜனதா தளத்தின் அர்கேஷ் நாராயண் சிங் தியோ 66257 வாக்குகளைப் பெற்று இரண்டாமிடம் பெற்றார்.  

## பின்னணி
நரசிங்க மிஸ்ரா ஒடிசாவில் பலங்கிர் அருகே உள்ள சத்தமக்னா என்ற சிறிய கிராமத்தில் பிறந்தார். இவரது தந்தை யுதிஷ்டிர் மிஸ்ரா வழக்கறிஞராகவும் இந்திய அரசியல் நிர்ணய சபையின் உறுப்பினராகவும் இருந்துள்ளார். அரசியலை அன்றாட வாழ்க்கையின் ஒரு அங்கமாக கொண்ட குடும்பத்தில் பிறந்த மிஸ்ரா, 18 வயதில் இந்திய கம்யூனிஸ்ட் கட்சியில் உறுப்பினராக சேர்ந்து அரசியலில் நுழைந்து 1993 வரை அக்கட்சியில் தொடர்ந்தார். அந்த காலகட்டத்தில் பல கட்சிப் பதவிகளை வகித்த இவர் பல போராட்டங்களை வெற்றிகரமாக வழிநடத்தினார்.  

மிகவும் வெற்றிகரமான வழக்கறிஞராக பணியாற்றிய இவர் அமைச்சராக இருந்த காலம் தவிர, வழக்கறிஞர் தொழிலை திறம்பட நடத்தினார்., விவசாயிகளிடமிருந்து நேரடியாக நெல் கொள்முதல் செய்ய மாநில அரசுக்கு ஒரிசா உயர்நீதிமன்றம் உத்தரவு பிறப்பிப்பதற்கு காரணமாக இருந்தார். இது இவர் செய்த குறிப்பிடத்தக்க சாதனையாக கருதப்படுகிறது.  

## அரசியல் வாழ்க்கை
1990ல் இவர் மாநில சட்டமன்றத்திற்கு தேர்ந்தெடுக்கப்பட்டாலும் பலகாலம் பலங்கீரின் அதிகார மையமாக கருதப்பட்டார். அவர் இப்பகுதியின் தற்போைதய மற்றும் முன்னாள் மக்கள் பிரதிநிதிகளின் வழிகாட்டியாக இருப்பதாக கூறப்படுகிறது.  

சட்ட அமைச்சராக, இவரது முக்கிய பங்களிப்புகளில் ஒன்று சிறப்பு நீதிமன்றங்கள் மசோதா ஆகும், இந்த மசோதா ஒடிசா உயர் அலுவல் இடங்களில் ஊழலுக்கு எதிராக போராடுவதை நோக்கமாகக் கொண்டது.  

## வகித்த பதவிகள்

- 1985 முதல் 1990 வரை ஒடிசா மாநில வழக்கறிஞர் மன்ற உறுப்பினர்.
- உறுப்பினர் 19வது சட்ட ஆணையம், அரசு இந்தியாவின்.
- இந்தோ-சோவியத்-கலாச்சார சங்கத்தின் மாநிலப் பிரிவின் துணைத் தலைவர்.
- சர்வதேச அமைதி கவுன்சிலின் மாநில பிரிவின் துணைத் தலைவர்.
- தலைவர், ஒடிசா சட்டமன்றத்தால் அமைக்கப்பட்ட சிறப்புக் குழு.
- தலைவர், ஒடிசா சட்டப் பேரவையில் தற்போதுள்ள நடைமுறை மற்றும் வணிக நடத்தை விதிகளை ஆய்வு செய்து தேவையான திருத்தங்களை பரிந்துரைக்கும் சிறப்புக் குழு.
- பொதுக் கணக்குக் குழு உறுப்பினர்

## மேலும் பார்க்கவும்
இந்திய சட்ட ஆணையம்
# கெச்சு ஆறு

**கெச்சு ஆறு** (*Kech River*, பலூச்சி மொழி :كݔچ كؤر) தென்கிழக்கு ஈரானின் மக்ரான் பகுதியிலும், தென்மேற்கு பாகிஸ்தானில் பலுசிஸ்தான் மாகாணத்தின் தென்மேற்குப் பகுதியிலும் பாய்கிறது.  

## நிலவியல்
தாஷ்ட் ஆற்றின் துணை ஆறான கெச்சு ஒரு பருவகால ஆறாகும். தாஷ்ட் தென்கிழக்கில் பலுசிஸ்தானின் குவாடர் மாவட்டத்தில் உள்ள மத்திய மக்ரான் மலைத்தொடரிலும், ஓமன் வளைகுடாவில் உள்ள முகத்துவாரம் வழியே அரபிக்கடலில் கலக்கிறது.  

### பயன்பாடு
கெச்சு ஆறு டர்பட் நகரம் வழியாகப் பாய்கிறது. இற்த ஆற்றின் நீர் பழத்தோட்டங்களுக்கு நீர்ப்பாசனம் செய்வதற்கும் சுற்றியுள்ள பகுதிகளில் காய்கறி விவசாயத்திற்கும் பயன்படுத்தப்படுகிறது.  

### வெள்ளம்
மழைகாலங்களில் கெச் ஆற்றில் வெள்ளப்பெருக்கு ஏற்படுகிறது. ஜூன் 2007 இல், ஏற்பட்ட வெள்ளம் டர்பட் நகருக்குள் நுழைந்ததால் ஆயிரக்கணக்கானோர் பாதிக்கப்பட்டனர்.வெள்ளப்பெருக்கு காரணமாக தாஷ்ட் ஆற்றின் குறுக்கே கட்டப்பட்டுள்ள மிரானி அணை ஆபத்தில் உள்ளது.  

## தொல்லியல்
கெச்சு ஆற்றுப் பள்ளத்தாக்கில் கிமு ஐந்தாம் ஆயிரமாண்டின் முற்பகுதியில் வரலாற்று காலங்களில் கெச்சு- மக்ரான் கலாச்சாரம் செழித்து வளர்ந்தது. இந்த பகுதியில் பாலகோட், மக்ரான் உட்பட ஏராளமான குடியிருப்புகள் இருந்தற்கான ஆதாரங்கள் கிடைத்துள்ளன.
# உமா மாதவ ரெட்டி


**அலிமினெட்டி உமா மாதவ ரெட்டி** (*Alimineti Uma Madhava Reddy*) தெலங்காணா மாநிலத்தைச் சேர்ந்த இந்திய அரசியல்வாதி ஆவார். தெலுங்கு தேசம் கட்சியை பிரதிநிதித்துவப்படுத்தும் போங்கிர் சட்டமன்றத் தொகுதியின் சட்டமன்ற உறுப்பினராக இருந்தார். இவர் ந. சந்திரபாபு நாயுடுவின் இரண்டாவது அமைச்சரவையில் அமைச்சராகப் பணியாற்றினார். தற்போது பாரத் இராட்டிர சமிதி கட்சியில் உறுப்பினராக உள்ளார்.  

## ஆரம்ப கால வாழ்க்கை
உமா, போங்கிர் தொகுதியின் முன்னாள் சட்டப் பேரவை உறுப்பினரான அலிமினெட்டி மாதவ ரெட்டி என்பவரை மணந்தார். இவர்களுக்கு சந்தீப் ரெட்டி என்ற மகன் உள்ளார். இவரும் அரசியல்வாதியாவார்.  

## அரசியல் வாழ்க்கை
உமாவின் கணவர் மாதவ ரெட்டி மார்ச் 2000 இல் மக்கள் போர் குழுவால் கொல்லப்பட்டார். அவரது மரணத்திற்குப் பிறகு, இவர் காலியாக இருந்த போங்கிர் தொகுதி இடைத்தேர்தலில் தெலுங்கு தேசம் கட்சி சார்பில் போட்டியிட்டு உறுப்பினராகத் தேர்ந்தெடுக்கப்பட்டார். அப்போதைய ஆந்திரப் பிரதேச முதல்வர் என். சந்திரபாபு நாயுடுவின் இரண்டாவது அமைச்சரவையில் அமைச்சராக நியமிக்கப்பட்டார்.  

பின்னர் இவர் 2004 மற்றும் 2009 ஆந்திரப் பிரதேசசப் பேரவைத் தேர்தல்களில் தெலுங்கு தேசம் கட்சி சார்பில் போட்டியிட்டு, போங்கிர் தொகுதியின் உறுப்பினராக வெற்றி பெற்றார். 2014 தேர்தலில் தெலங்காணா இராட்டிர சமிதியின் பைலா சேகர் ரெட்டியிடம் தோல்வியடைந்தார்.  

பின்னர், டிசம்பர் 2017 இல், இவர் தனது மகனுடன் தெலங்காணா இராட்டிர சமிதி கட்சியில் சேர்ந்தார்.
# கெர்சன் ஆறு

**கெர்சன் ஆறு** (பாரசீக மொழி் : خرسان) என்பது ஈரானில் உள்ள காருன் ஆற்றின் 180 கிமீ நீளமுள்ள துணை ஆறாகும் .  

கெர்சன் ஆறு பாயும் பகுதி மலைப்பாங்கான நிலப்பரப்பாக அமைந்துள்ளது. ஜாக்ரோஸ் மலைகளின் ஒரு பகுதியில் தாெடங்கும் இந்த ஆறு லார்டேகன் மாவட்டம் ( சகார் மகாலும் பகுதியாரியும் மாகாணம் ), செமிரோம் மாவட்டம் ( இசுபகான் மாகாணம் ), போயர்-அஹ்மத் மாவட்டம் மற்றும் டானா மாவட்டம் ( கோகிலுயே, போயர்-அகமது மாகாணம் ) வழியாகப் பாய்கிறது.  
இந்த ஆற்றின் படுகையானது புவியியல், தொல்பொருள் மதிப்பு, மற்றும் காலநிலை மாற்றம் போன்ற துறைகளின் ஆராய்ச்சி பகுதியாக விளங்குகிறது,
# கக்கன் (திரைப்படம்)


**கக்கன்** *Kakkan* 2023 இல் வெளிவந்த இந்தியத் தமிழ் திரைப்படமாகும். இந்த வாழ்க்கை வரலாற்றுத் திரைப்படத்தில் ஜோசப் பேபி, குமார் மணிகண்டன் ஆகியோர் முக்கிய வேடங்களில் நடித்திருந்தனர். இத்திரைப்படம் அரசியல்வாதி பி. கக்கனின் வாழ்க்கையை அடிப்படையாகக் கொண்டது. 2023 ஆகத்து 25 அன்று வெளியிடப்பட்டது.  

## நடிகர்கள்
- சோசப் பேபி
- குமார் மணிகண்டன்

## தயாரிப்பு
சூலை 2023 இல், கக்கனின் மகள் கஸ்தூரி பாய், கக்கனின் பேத்தி, ஐபிஎஸ் இராஜேஸ்வரி ஆகியோர் கலந்து கொண்ட விழாவில், தமிழக முதல்வர் மு.க.ஸ்டாலின் படத்தின் ஒலிப்பதிவை வெளியிட்டார்.  

## வரவேற்பு
இப்படம் 2023 ஆகத்து 25 அன்று தமிழ்நாட்டின் திரையரங்குகளில் வெளியிடப்பட்டது. *விகடனில்* இருந்து ஒரு விமர்சகர் படத்தின் அரசியல் அம்சங்களைப் பாராட்டினார். ஆனால் வரலாற்றுத் துல்லியம் குறித்து சந்தேகம் எழுப்பினார்.  

திரைப்படத்தின் வெளியீட்டுக்குப் பிறகு, தமிழக அரசு படத்திற்கு வரிவிலக்கு அளித்தது.
# ஜராகி ஆறு



**ஜராகி ஆறு** , **ஜர்ராஹி** என்றும் உச்சரிக்கப்படுகிறது, இது ஈரானிய மாகாணமான கூசித்தான் மாகாணத்தில் பாயும் ஒரு பெரிய ஆறாகும். இது தெற்கு சக்ரோசு மலைகளில் உருவாகி, மேற்கு நோக்கிப் பாய்ந்து, சடேகன் / பலாஹியா சதுப்பு நிலங்களில் பாய்கிறது.  

இந்த ஆறு ஹெடிஃபோன் என்ற பெயரில் பண்டைய கிரேக்கர்களால் அழைக்கப்பட்டது .
# அசுமத்துல்லா ஒமர்சாய்


**அசுமத்துல்லா ஒமர்சாய்** (*Azmatullah Omarzai*, பஷ்தூ மொழி: عظمت الله عمرزی; பிறப்பு: 24 மார்ச் 2000) ஓர் ஆப்கானியத் துடுப்பாட்ட வீரர் ஆவார். இவர் கிழக்கு ஆப்கானித்தானின் குனர் மாகாணத்தைச் சேர்ந்தவர். இவர் 2021 சனவரியில் ஆப்கானித்தான் துடுப்பாட்ட அணியில் பன்னாட்டுத் துடுப்பாட்டத்தில் சேர்க்கப்பட்டார்.  

## பன்னாட்டுத் துடுப்பாட்டம்
2017 திசம்பரில், 19-வயதிற்குட்பட்டோருக்கான 2018 உலகக்கிண்ணத் தொடரில் ஆப்கானித்தான் அணியில் சேர்க்கப்பட்டார். 2018 திசபரில், 23-வயதிற்குட்பட்டோருக்கான 2018 ஏசிசி வளர்ந்துவரும் அணிகளின் ஆசியக் கிண்ணத் தொடரில் விளையாடினார். 2019 நவம்பரில், வங்காளதேசத்தில் நடைபெற்ற 2019 ஏசிசி வளர்ந்துவரும் அணிகளின் ஆசியக் கிண்ணத்தில் ஆப்கானித்தான் அணியில் விளையாடினார். 2020 பெப்ரவரியில், ஆப்கானித்தானின் பன்னாட்டு இருபது20 அணியில் இணைந்து அயர்லாந்துக்கெரிதான தொடரில் விளையாடினார். 2021 சனவரியில், அயர்லாந்துக்கு எதிரான பன்னாட்டு ஒருநாள் தொடரில் விளையாடினார்.
# இரண்டாம் இப்ராகிம் அதில் ஷா


**இரண்டாம் இப்ராகிம் அதில் ஷா** (*Ibrahim Adil Shah II*; 1570 - 12 செப்டம்பர் 1627) பிஜப்பூர் சுல்தானகத்தின் அரசரும் அதில் சாகி வம்சத்தின் உறுப்பினராகவும் இருந்தார். இவரது ஆட்சியின் கீழ் வம்சம் அதன் மிகப்பெரிய காலகட்டத்தைக் கொண்டிருந்தது இவர் அதன் எல்லையை தெற்கே மைசூர் வரை விரிவுபடுத்தினார். இவர் ஒரு திறமையான நிர்வாகியாகவும், கலைஞராகவும், கவிஞராகவும் கலைகளின் தாராளமான புரவலராகவும் அறியப்படுகிறார். இவர் இசுலாத்தின் சன்னி மரபுவழிக்கு திரும்பினார். ஆனால் கிறிஸ்தவம் உட்பட பிற மதங்களையும் ஆதரித்தார். இருப்பினும், இவரது ஆட்சியின் போது உயர் பதவியில் இருந்த சியா இசுலாமியர்கள் விரும்பத்தகாதவர்களாக மாறினர் மேலும் 1590 இல், சியா வடிவத்தில் குத்பாவை வாசிப்பவர்களை சிறையில் அடைக்கவும் உத்தரவிட்டார். இவரது ஆட்சிக்குப் பிறகு, அதிகரித்த பலவீனம் முகலாய ஆக்கிரமிப்பையும் மராட்டிய மன்னர் சிவாஜியின் வெற்றிகரமான கிளர்ச்சியையும் அனுமதித்தது. இவர் பிஜப்பூர் தளபதி அப்சல் கானைக் கொன்று அவரது இராணுவத்தைத் தோற்கடித்தார். வம்சம் அனைத்து மத கலாச்சாரம் மற்றும் கலை ஆதரவின் பாரம்பரியத்தை விட்டுச்சென்றது. அதன் கட்டிடக்கலை எச்சங்கள் தலைநகரான பிஜப்பூரில் இன்றும் காணப்படுகின்றன.  

## ஆரம்ப கால வாழ்க்கை

இப்ராகிம் அதில் ஷா (முதலாம் அலி அதில் ஷாவின் தந்தை) சன்னி பிரபுக்கள், சித்தியர்கள் மற்றும் தக்காணிகளுக்கு இடையே அதிகாரத்தைப் பிரித்தார். இருப்பினும், அலி அதில் ஷா ஷியாவை ஆதரித்தார்.  

## முடியாட்சி
1580 ஆம் ஆண்டில் முதலாம் அலி அதில் ஷா இறந்த பிறகு, இராச்சியத்தின் பிரபுக்கள் இம்ரான் சைசாதா தக்மாசு அதில் ஷாவின் மகனும் முதலாம் அலி அதில் ஷாவின் மருமகனுமான இம்ரான் இப்ராகிமை அரசராக நியமித்தனர். இந்த நேரத்தில், இவர் ஒன்பது வயது சிறுவனாக இருந்தார்.
# கிஞ்சராபு அச்சன் நாயுடு


**கிஞ்சரபு அச்சன்நாயுடு** (*Kinjarapu Atchannaidu*) ஆந்திர பிரதேசத்தைச் சேர்ந்த இந்திய அரசியல்வாதி ஆவார். இவர் 2014 மற்றும் 2019ல் நடந்த தேர்தல்களில் தெலுங்கு தேசம் கட்சி சார்பில் தெக்கலி தொகுதியை பிரதிநிதித்துவப்படுத்தும் சட்டமன்ற உறுப்பினராக இருந்தார். இவர் அக்டோபர் 2020 முதல் ஆந்திரப் பிரதேச மாநிலத்தின் தெலுங்கு தேசக் கட்சியின் தலைவராக உள்ளார்  

## அரசியல் வாழ்க்கை
1996 இடைத்தேர்தல், 1999 மற்றும் 2004 ஆகிய மூன்று தேர்தல்களில் அரிச்சந்திரபுரம் தொகுதியில் இருந்து அச்சன்நாயுடு உறுப்பினராகத் தேர்ந்தெடுக்கப்பட்டார். அரிச்சந்திரபுரம் தொகுதி மறுசீரமைப்பு மற்றும் கலைக்கப்பட்டதைத் தொடர்ந்து, 2009 தேர்தலில் தெக்கலி தொகுதியில் போட்டியிட்டு தோல்வியடைந்தார். 2009-ல் தேர்ந்தெடுக்கப்பட்ட உறுப்பினரின் மரணம் காரணமாக நடந்த உடனடி இடைத்தேர்தலிலும் இவர் தோல்வியடைந்தார். 2014 மற்றும் 2019 தேர்தல்களில் தெக்கலி தொகுதியில் இருந்து மீண்டும் தேர்ந்தெடுக்கப்பட்டார்.  

இவர் ந. சந்திரபாபு நாயுடுவின் மூன்றாவதுஅமைச்சரவையின் போது போக்குவரத்து அமைச்சராக இருந்தார்.  

## சொந்த வாழ்க்கை
இவர் கிஞ்சராபு எர்ரன் நாயுடுவின் சகோதரரும் ராம் மோகன் நாயுடு கிஞ்சரபுவின் மாமாவும் ஆவார்.
# பஞ்சகர்லா ரமேஷ் பாபு



**பஞ்சகர்லா ரமேஷ் பாபு** (*Panchakarla Ramesh Babu*) ஜனசேனா கட்சியைச் சேர்ந்த இந்திய அரசியல்வாதி ஆவார். இவர் எலமஞ்சிலி தொகுதியிலிருந்து ஆந்திரப் பிரதேச சட்டப் பேரவையின் தேர்தெடுக்கப்பட்ட முன்னாள் உறுப்பினர் ஆவார். 2023 ஜூலையில் ஜனசேனா கட்சியில் சேர்ந்தார். முதலில் பிரசா ராச்யம் கட்சியில் பெண்டுருத்தி தொகுதியிலிருந்து உறுப்பினராகத் தேர்ந்தெடுக்கப்பட்டார். பின்னர் இந்திய தேசிய காங்கிரசில் கட்சியை இணைத்துக் கொண்டார். 2009 இல், தெலுங்கு தேசம் கட்சியில் சேர்ந்தார். அதைத் தொடர்ந்து 2021 இல் ஒய். எஸ். ஆர். காங்கிரஸ் கட்யிலும், இறுதியாக 2023 இல், ஜனசேனா கட்சியிலும் சேர்ந்தார்.
# மழுவண்ணூர் மகா சிவன் கோயில்



**மழுவண்ணூர் மகா சிவன் கோயில்** என்பது இந்திய மாநிலமான கேரளாவின் வயநாடு மாவட்டத்தில் தருவணா என்னுமிடத்தில் உள்ள ஒரு பழமையான இந்துக் கோயிலாகும்.  

இக்கோயிலின் மூலவர் சிவபெருமான் ஆவார். இங்குள்ள பிற தெய்வங்கள் ஆரயில் பகவதி, துர்க்கை, நந்தி, ஐயப்பன் மற்றும் கணபதி ஆகியவையாகும். இந்தக் கோவில் கரிங்காரி, பாலியானா மற்றும் தருவணை பகுதிகளைச் சார்ந்த மிக உயரமான சிகரத்தில் உள்ளது. பழங்காலம் முதலே இங்கு தினமும் பூஜைகள் நிகழ்த்தப்பெற்று வந்துள்ளன. மழுவண்ணூர் தெக்கே இல்லத்தின் குடும்ப உறுப்பினர்கள் பல நூற்றாண்டுகளாக இந்த பூஜையில் ஈடுபட்டு செய்து வருகின்றனர்.  

## புராணக்கதைகள்
மழுவண்ணூர் என்ற பெயரானது மலையாள வார்த்தைகளான "மழு" (கோடாரி), "வண்ண" (வா), "ஊர்" (இடம்) என்பனவற்றிலிருந்து உருவானதாக நம்பப்படுகிறது. இதன் பொருள் "கோடாரி விழுந்த இடம்" என்பதாகும்.  

பாணாசுரனின் மிகக்கடினமான தவத்தைக் கண்ட சிவபெருமான் அவருக்கு அவர் வேண்டியதைத் தருவதாகப் புராணம் கூறுகிறது. இதனைப் பயன்படுத்திய பாணாசுரன், சிவபெருமானிடம் தன்னுடைய ராஜ்ஜியத்தைக் காக்குமாறு வேண்டிக்கொண்டான். அதே காலகட்டத்தில் பாணாசுரனின் மகளான உஷா, கிருஷ்ணனின் மகனான அனிருத்தனிடம் அன்பு கொண்டாள். அனிருத்தன் ஒரு நாள் உஷாவைச் சந்திக்க வந்தான். அப்போது அனிருத்தனுக்கும் பாணாசுரனுக்கும் சண்டைக்கு வந்தது. அனிருத்தனைக் சிறைபிடிக்கப்பட்டு, தண்டனை பெற்றான். பாணாசுரனுக்கு பாதுகாவலராக இருந்த சிவன், கிருஷ்ணனுடன் போரிடும் நிலைக்கு ஆளானார். சிவபெருமான் சிவபெருமான் தனது ஆயுதத்தைப் பயன்படுத்த, கிருஷ்ணர் தனது ஆயுதத்தால் அதனை எதிர்கொண்டார். இருவராலும் வெற்றி பெற முடியவில்லை. கோபமுற்ற சிவன் தன்ஆயுதமான மழுவை சிவன்மீது வீசினார். அது, கோயில் உள்ள இடமான மழுவனூரில் விழுந்ததாகக் கூறப்படுகிறது. அந்த இடத்தில் பரசுராமர் கோயில் கட்டியதாக நம்பப்படுகிறது.  

## பூசைகள், பிரார்த்தனைகள்
பழங்காலம் முதல் இந்தக் கோயிலில் தினசரி பூஜை நடைபெற்று வருகிறது. ஓணம், விஷு, ஆயுதபூஜை போன்ற விழாக் காலங்களில் சிறப்பு பூஜைகள் நடைபெறுகின்றன. பக்தர்கள் சபரிமலை செல்லுகின்ற காலகட்டத்தில் தினமும் மாலை பூஜை நடைபெறும். இந்த விழாக்களில் நாடு முழுவதும் இருந்து ஏராளமான எண்ணிக்கையில் மக்கள் கலந்து கொள்கின்றனர். சபரிமலை செல்லும் நேரத்தில் சிறப்பு பிரார்த்தனைகள் செய்யப்படுகின்றன. அண்மைக்காலமாக கோயில் குழுவினர் ஒவ்வொரு மாதமும் முதல் ஞாயிற்றுக்கிழமைகளில் அன்னதானம் வழங்குகின்றனர்.  

## புதுப்பிக்கும் பணி
செங்கற்கள் மற்றும் மரங்களால் இருந்த இக்கோயில் அண்மையில் புதுப்பிக்கப்பட்டது. தற்போது இக்கோயில் மலபார் தேவஸ்வம் வாரியத்தின் கீழ் செயல்பட்டு வருகிறது.  

## மலை, அணை
இந்தக் கோயிலுக்கு அருகில் பாணாசுர மலை உள்ளது. ஆசியாவிலேயே மிகப்பெரிய அணைகளில் ஒன்றான பாணாசுர சாகர் அணை அருகில் உள்ளது.  

## மேலும் பார்க்கவும்
- கேரளாவின் கோவில்கள்
- வயநாடு
- மானந்தவாடி
# எஸ். எம். லால்ஜன் பாஷா

**எஸ். எம். லால்ஜன் பாஷா** (*S. M. Laljan Basha*) (சுமார் 1957 - 15 ஆகஸ்ட் 2013) ஓர் இந்திய அரசியல்வாதியாவார். இவர், தெலுங்கு தேசம் கட்சியின் துணைத் தலைவராகவும், மாநிலங்களவையில் (2002-2008) ஆந்திரப் பிரதேசத்தைப் பிரதிநிதித்துவப்படுத்தும் இந்திய நாடாளுமன்ற உறுப்பினராகவும் இருந்தார். மக்களவையில் (1991-1996) ஆந்திரப் பிரதேசத் தொகுதியான குண்டூரை பிரதிநிதித்துவப்படுத்தும் இந்திய நாடாளுமன்ற உறுப்பினராகவும் தேர்ந்தெடுக்கப்பட்டார். வக்ஃபுக்கான நாடாளுமன்ற கூட்டுக் குழுவின் தலைவராகவும் செயல்பட்டார். இவரது தம்பி எஸ். எம். ஜியாவுதீன் நான்கு முறை சட்டமன்றத் தேர்தலில் போட்டியிட்டு இரண்டு முறை வெற்றி பெற்றார்.  

ஆகஸ்ட் 15, 2013 அன்று குண்டூருக்குச் செல்லும் வழியில் விஜயவாடா- ஐதராபாத்து தேசிய நெடுஞ்சாலையில் நல்கொண்டா அருகே நார்கட்பள்ளி என்ற இடத்தில் ஒரு சாலை விபத்தில் இறந்தார்.
# இராமச்சந்திர ராத்து



**இராமச்சந்திர ராத்து** (*Ramchandra Rath*) இந்தியாவைச் சேர்ந்த ஓர் அரசியல்வாதியாவார். 1945 ஆம் ஆண்டு ஏப்ரல் மாதம் 6 ஆம் தேதியன்று இவர் பிறந்தார். இவரது தந்தையின் பெயர் பினாயக் ராத்து என்பதாகும். இந்திய தேசிய காங்கிரசு கட்சியின் உறுப்பினராக இந்திய நாடாளுமன்றத்தின் கீழ் சபையான மக்களவைக்கு தேர்ந்தெடுக்கப்பட்டார். நாடாளுமன்ற உறுப்பினராக மூன்று முறை பதவி வகித்துள்ளார். 1977, 1980 மற்றும் 1991 ஆம் ஆண்டுகளில் நடைபெற்ற இந்திய பொதுத் தேர்தல்களில், இவர் முறையே 6, 7 மற்றும் 10ஆவது மக்களவைக்கு அசிகா மக்களவைத் தொகுதியில் இருந்து தேர்ந்தெடுக்கப்பட்டார்.
# என். சி. சமந்தசிங்கர்



**என். சி. சமந்தசிங்கர்** (*N. C. Samantsinhar*) இந்தியாவைச் சேர்ந்த ஓர் அரசியல்வாதியாவார். 1912 ஆம் ஆண்டு மார்ச்சு மாதம் 18 ஆம் தேதியன்று இவர் பிறந்தார். இந்திய தேசிய காங்கிரசு கட்சியை பிரதிநிதித்துவப்படுத்தி புவனேசுவர் மக்களவைத் தொகுதியிலிருந்து 2ஆவது மக்களவை உறுப்பினராகவும் 1962 ஆம் ஆண்டு நடைபெற்ற இந்திய துணை சனாதிபதித் தேர்தலில் இரண்டாம் இடத்தையும் பிடித்தார்.  

## தனிப்பட்ட வாழ்க்கை
சமந்தசிங்கர் 1912 ஆம் ஆண்டு மார்ச் மாதத்தில் பூரி மாவட்டத்தில் (அப்போது பிரித்தானிய இந்தியாவில் வங்காள மாகாணம் ) மகேசுவர் சமந்தசிங்கருக்கு மகனாகப் பிறந்தார். மனோரமா என்ற பெண்ணை திருமணம் செய்து கொண்டார். இத்தம்பதியருக்கு இரண்டு மகன்கள் உள்ளனர். புது டெல்லியில் உள்ள சவுத் அவென்யூ பகுதியில் இவர் வசித்து வந்தார்.  

சமந்தசிங்கர் 1982 ஆம் ஆண்டு அக்டோபர் மாதம் 18 ஆம் தேதியன்று தன்னுடைய 70 ஆவது வயதில் இறந்தார்.